న్యూఢిల్లీ: మోదీ సర్కార్ ప్రతిష్ఠాత్మకంగా భావిస్తున్న వస్తు సేవల పన్ను (జీఎస్టీ) జూలై 1 నుంచి అమలులోకి రానున్న తరుణంలో ఆ పన్ను పరిధిలోకి వచ్చే 66 వస్తువులపై విధించిన పన్నుల శాతం కొంతమేర తగ్గించారు. కేంద్ర ఆర్థిక మంత్రి అరుణ్ జైట్లీ నేతృత్వంలో అదివారంనాడు  ఢిల్లీలోని విజ్ఞాన్ భవన్లో ఆదివారం జరిగిన జీఎస్టీ కౌన్సిల్ 16వ సమావేశంలో ఈ మేరకు నిర్ణయం తీసుకున్నారు. 133 వస్తువులపై పన్ను శాతాన్ని తగ్గించాలని జీఎస్టీ కౌన్సిల్కు ప్రతిపాదనలు రాకా 66 వస్తువులపై కౌన్సిల్ పన్ను శాతం తగ్గించినట్టు సమావేశానంతరం అరుణ్ జైట్లీ మీడియాతో మాట్లాడుతూ చెప్పారు. పన్ను శాతం తగ్గిన వస్తువుల్లో కంప్యూటర్ ప్రింటర్లు, ఇన్సులిన్, అగర్బత్తీలు, జీడిపప్పు, ప్లాస్టిక్ టార్పాలిన్, నోట్ పుస్తకాలు, పిల్లల కలరింగ్ బుక్స్, ట్రాక్టర్ విడిభాగాలు వంటివి ఉన్నాయి. స్కూల్ బ్యాగులకు మాత్రం 28 శాతం పన్ను పడుతుంది. ఉత్పత్తిదారులు, వ్యాపారులు, రెస్టారెట్ యజమానుల విజ్ఞప్తులను పరిగణనలోకి తీసుకుని వారికి అందించే నష్టపరిహారం పరిధిని పెంచినట్టు అరుణ్  జైట్లీ చెప్పారు. ఇంతకుముందు రూ.50 లక్షల టర్నోవర్ ఉన్న సంస్థలకు మాత్రమే నష్టపరిహారం అందిస్తామని మండలి చెప్పగా, ఆ పరిధిని తాజాగా రూ.75 లక్షలకు పెంచినట్టు మంత్రి తెలిపారు. వినోదం పన్ను విషయంలో రెండు రేట్లువినోదం పన్ను విషయంలో వచ్చిన విజ్ఞప్తులను పరిగణనలోకి తీసుకుని జీఎస్టీ కింద రెండు రేట్లను ఫిక్స్ చేసినట్టు అరుణ్ జైట్లీ తెలిపారు. రాష్ట్రాలు కోరుకుంటే ప్రాంతీయ సినిమాను ప్రమోట్ చేసేందుకు స్టేట్ జీఎస్టీని రిఫండ్ చేయవచ్చన్నారు. సమగ్రమైన చర్చల అనంతరం, రెండు జీఎస్టీ రేట్లను నిర్ణయించామని చెప్పారు. రూ.100 పైబడిన టిక్కెట్ రేట్లపై 28 శాతం పన్ను విధింపు ఉంటుందని, రూ.100 కంటే తక్కువ ఉన్న టిక్కెట్ రైట్లపై పన్ను 18 శాతానికి తగ్గుతుందని తెలిపారు.
newdhilly: modii sarkar pratishtaatmakamgaa bhaavistunna vastu sevala pannu (gst) juulai 1 nunchi amaluloki raanunna tarunamlo aa pannu paridhiloki vache 66 vastuvulapai vidhinchina pannula saatam kontamera tagginchaaru. kendra aardhika mantri arun jaitley netrutvamlo adivaaramnaadu  dhilleelooni vignan bhavanlo aadivaaram jarigina gst counsil 16va samavesamlo ee meraku nirnayam teesukunnaru. 133 vastuvulapai pannu saataanni tagginchaalani gst kounsilku pratipaadanalu raka 66 vastuvulapai counsil pannu saatam tagginchinattu samavesanantaram arun jaitley meediatho maatlaadutuu cheppaaru. pannu saatam taggina vastuvullo computer printerlu, insulin, agarbattiilu, jeedipappu, plastic tarpalin, not pustakaalu, pillala kalaring books, tractor vidibhaagaalu vantivi unnaayi. scool byaagulaku maatram 28 saatam pannu padutundi. utpattidaarulu, vyaapaarulu, restaret yajamaanula vignaptulanu parigananaloki teesukuni vaariki andinche nashtapariharam paridhini penchinattu arun  jaitley cheppaaru. intakumundu roo.50 lakshala tarnover unna samsthalaku matrame nashtapariharam andistaamani mandali cheppagaa, aa paridhini taajaagaa roo.75 lakshalaku penchinattu mantri telipaaru. vinodam pannu vishayamlo rendu retluvinodam pannu vishayamlo vachina vignaptulanu parigananaloki teesukuni gst kinda rendu retlanu ficks chesinattu arun jaitley telipaaru. rashtralu korukunte praantiiya sinimaanu pramot chesenduku state gstne refund cheyavachannaru. samagramaina charchala anantaram, rendu gst retlanu nirnayinchaamani cheppaaru. roo.100 paibadina ticket retlapai 28 saatam pannu vidhimpu untundani, roo.100 kante takkuva unna ticket raitlapai pannu 18 saataaniki taggutundani telipaaru.